கேள்வி: கங்கா நாயர் - அரசியல் வாழ்க்கை பற்றி விளக்கவும்.
பதில்: 1958-ஆம் ஆண்டில், கங்கா நாயர் தம் 34-ஆவது வயதில் மலாயா தொழிலாளர் கட்சியில் சேர்ந்தார். அவர் அரசியலுக்குள் வந்த போது அவரின் முதல் கருத்துரை: * ''அரசியலுடன் சேவை செய்வதும், அரசியல் இல்லாமல் பணியாற்றுவதும் வேறு. அரசியலில் இருக்கும்போது அதிகாரத்துடன் தீவிரமாகப் பணியாற்றலாம். அரசியல் இல்லாமல், செயலற்ற முறையில்தான் பணியாற்ற முடியும்.''
கேள்வி: கங்கா நாயர் - சோசலிச முன்னணி பற்றி விளக்கவும்.
பதில்: 1960-களில் தொழிலாளர் கட்சி (''Labour Party'') மற்றும் சோசலிச முன்னணி (மலாயா மக்கள் சோசலிச முன்னணி) கட்சி (''Malayan Peoples' Socialist Front'') ஆகிய இரு கட்சிகளும் மலேசிய உள்நாட்டுப் பாதுகாப்புச் சட்டம் அழுத்தப்பட்டன. அதன் பிறகு கங்கா நாயர் மலேசிய மக்கள் இயக்கக் கட்சி (கெராக்கான்) கட்சியில் (''Parti Gerakan Rakyat Malaysia'') சேர்ந்தார். இந்தக் கட்சி 1969-ஆம் ஆண்டு பொதுத் தேர்தலுக்கு முன்னதாக உருவாக்கப்பட்டது. மலேசிய மக்கள் இயக்கக் கட்சி மகளிர் பிரிவுக்கான முதல் தலைவராகப் பதவி உயர்ந்தார். 1969-ஆம் ஆண்டு மலேசியப் பொதுத் தேர்தலில், 14,000 வாக்காளர்களைக் கொண்ட உலு சிலாங்கூர் மாவட்டம் மாநிலத் தொகுதியில்; மலேசிய மக்கள் இயக்கக் கட்சி சார்பில் போட்டியிட்டார். அவர் செந்தூல் மலேசிய மக்கள் இயக்கக் கட்சி கிளையின் தலைவராக இருந்த போதிலும், உலு சிலாங்கூர் மாவட்டம் போட்டியிட வற்புறுத்தப்பட்டார்.
கேள்வி: கங்கா நாயர் - செதாபாக் நாடாளுமன்றத் தொகுதி குறித்து விரிவாக சொல்லுங்கள்.
பதில்: 1974-ஆம் ஆண்டில், அவர் கெராக்கான் கட்சியில் இருந்து விலகி ஜனநாயக செயல் கட்சியில் சேர்ந்தார். கோலாலம்பூர், செத்தாபாக் நாடாளுமன்றத் தொகுதிக்கான முதல் முயற்சியில் தோல்வி அடைந்தார். 1975-ஆம் ஆண்டில், ஜனநாயக செயல் கட்சியின் டாமன்சாரா கிளையின் தலைவராக இருந்தபோது, கட்சியில் இருந்து விலகினார். கங்கா நாயர் 1978-ஆம் ஆண்டு சனவரியில் தொழிலாளர்க் கட்சியை (''Worker's Party'') நிறுவினார். இந்தக் கட்சிக்குப் பெண்கள் கட்சி (''Women's Party'') எனும் புனைப்பெயர் உண்டு. அதன் தலைவராக வழிநடத்தினார். 1978-ஆம் ஆண்டுப் பொதுத் தேர்தலில் கட்சியின் தனி வேட்பாளராகப் போட்டியிட்டார். மேலும் சுங்கை பீசி நாடாளுமன்றத் தொகுதி (''Sungei Besi Parliamentary Constituency'') மற்றும் சுங்கைவே மாநிலத் தொகுதியிலும் (''Sungei Way State Constituency'') போட்டியிட்டார். எனினும் இரு தொகுதிகளிலும் தோல்வி அடைந்தார்.
கேள்வி: கங்கா நாயர் - தேசிய நம்பிக்கை கட்சி பற்றி விளக்கவும்.
பதில்: கங்கா நாயர் 1978-ஆம் ஆண்டில் உருவாக்கிய தொழிலாளர்க் கட்சி தற்போது அமாணா (தேசிய நம்பிக்கை கட்சி) (''Parti Amanah Negara'') என பெயர் மாற்றம் கண்டுள்ளது. இந்தக் கட்சி 2015-ஆம் ஆண்டில் இருந்து பாக்காத்தான் ஹரப்பான் கூட்டணியின் ஒரு கட்சியாகச் செயல்படுகிறது. அதன் இப்போதைய தலைவர் முகமது சாபு.